La rectora trasllada al Claustre la política de PDI i PTGAS

## La rectora trasllada al Claustre la política de PDI i PTGAS

En la sessió ordinària del Claustre celebrada el darrer 26 de febrer a l’Aula Magna de la Facultat de Medicina i Odontologia de la Universitària, va traslladar les accions que la UV està duent a terme en matèria de política de Personal Docent i Investigador, i de Personal Tècnic, de Gestió, Administració i Serveis.

La rectora M. Vicenta Mestre, va centrar la seua intervenció principalment en tres àmbits, política de professorat, recuperació post DANA, i compromís amb Palestina.

Així, sobre el primer d’aquests temes, la rectora va informar de la signatura del conveni amb la Generalitat i Ministeri d’Universitats del programa “María Goyri” d’incorporació de talent docent i investigador. Així, la rectora va comunicar “la dotació de 149 places de professorat ajudant doctor en el curs 2024-25 que esperem seran finançades pel Ministeri. Però cal ressenyar que en els dos cursos anteriors, sense finançament addicional, la Universitat de València va crear 80 places d’ajudant doctor. D’altra banda, a través de les ofertes públiques d’ocupació  de 2022 a 2024 hem disposat de 462 places destinades a l’estabilització i la promoció del PDI, a més de 81 places per a la incorporació de personal investigador amb el certificat I3 a les categories permanents a què estiguen acreditats”.

La rectora també va traslladar que “així, estem fent possible que tot el professorat ajudant doctor puga accedir a places permanents; fins i tot abans de la finalització dels cinc anys de contracte d’ajudant doctor, si estan acreditats, poden sol·licitar la seua estabilització. I es garanteix la funcionarització del professorat permanent laboral i la promoció a càtedra del professorat titular d’universitat, a més de la possibilitat d’estabilització per a una part del professorat associat acreditat”.

En el mateix sentit va informar que “des de 2022, en la plantilla de Personal Tècnic, de Gestió i Administració, la Universitat de València ha creat, en aquests tres anys, un total de 171 places, i ha transformat un total de 17”.

Un total de 188 places en tres anys, que es corresponen, segons ha informat la rectora, “59 d’elles en grup A1, 52 en A2, dues places de transformació en grup B i 75 places de grup C1.Tot això en un context de taxa de reposició que continua restringint l’estabilització i millora de la plantilla de la Universitat, i que continuem demanant que siga suprimida, com el govern va prometre que faria en 2025”.

Finalment, en aquest àmbit, la rectora va recordar que al mes de desembre de 2024 es va comunicar la sentència de la Sala d’allò Social del Tribunal Superior de Justícia de la Comunitat Valenciana, relativa a la demanda interposada per un conjunt de professores i professors associats contra la Universitat de València per vulneració del dret fonamental a la no discriminació i igualtat, en relació a les retribucions percebudes com a professorat associat en comparació amb les percebudes pel professorat a temps complet. Aquesta sentència desestima la demanda i absol a la Universitat de València com a part demandada de les pretensions de les persones demandants, essent una sentència ferma que sols pot ésser recorreguda en cassació per unificació de doctrina.

Arxivat en:
Claustre

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar